Sofienberg skole

Sofienberg skole er en 8-10 skole (ungdomsskole) på Sofienberg i Oslo som åpnet høsten 2014. Skolen har adresse Trondheimsveien 48 ved østgrensa til Sofienbergparken. Skolen tar over lokalene etter Sofienberg videregående skole og etableres i rehabiliterte skolebygget med historie tilbake til 1883.

 Historie og bygninger 
Skolen består av tre bygninger. Den eldste (mot hjørnet av Sofienberggata) er fra 1883 (arkitekt Nestor Georgius Thomassen). Mot hjørnet av Helgesens gate ligger andre byggetrinn fra 1912 (arkitekt Bredo Berntsen). Bak disse ligger et tilbygg fra 1971.

Videre er det en tidligere rektorbolig på området. Denne er bygget om til barnehage.

Skolen var Oslos første med sentralfyring og teknisk ventilasjon.

Skolen var opprinnelig folkeskole med et elevtall på nærmere 1700 i 1910. På 1960-tallet var den Sofienberg gymnas. Fra 1971 har det vært yrkesfaglig utdanning her under en rekke ulike navn. 

Fagskolen i Oslo var samlokalisert i skolebyggene sammen med Sofienberg vgs. Fagskolen ble relokalisert til Kuben yrkesarena på Økern høsten 2013. Samtidig ble tilbudene ved den videregående skolen flyttet til byggene til tidligere Bredtvet videregående skole. Fra høsten 2014 opphører Sofienberg videregående skole og tilbudene flyttes til den nye skolen, Hersleb videregående skole, i lokalene til den nedlagte Hersleb skole som rehabiliteres og skal stå klar høsten 2014.

Rektorer
Tsega Gaim Kebreab (2024–)
Nina Røneid (2021–2023)
Øyvor Aase Skofteland (2018-2021)
Wenche Savalov (2014–2018)

Referanser

 Eksterne lenker 


Kategori:Ungdomsskoler i Oslo
Kategori:Sofienberg
Kategori:Skoler i bydel Grünerløkka
Kategori:Nestor Georgius Thomassen
Kategori:Utdanningsinstitusjoner etablert i 2014